Soo og Lay var fantastiske værter! De var meget gæstfrie og gode at snakke med. De var gode til at anbefale steder at spise, ting at opleve og så videre. De er enormt venlige og gode til at sætte en ind i de forskellige praktiske ting. Værelset var fuldstændig rent og hyggeligt. Det samme var badeværelset og resten af huset. Nabolaget var vildt hyggeligt med åen og det hyggelige område omkring St. Katherines Dock. Der er ca. 10 minutters gang til Tower Hill tube-stationen og det er en rigtig fin gåtur, hvis man går gennem St. Katherines Dock og forbi Tower of London og Tower Bridge. Det giver også muligheden for at se Tower Bridge om aftenen, hvilket er en oplevelse i sig selv. Alt i alt kunne vi ikke have valgt et bedre sted, at have en forlænget weekend i London.